1967S0025 — FI — 20.12.1991 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

PÄÄTÖS N:o 25 — 67,

tehty 22 päivänä kesäkuuta 1967,

perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen

KORKEA VIRANOMAINEN, joka ottaa huomioon perustamissopimuksen 47, 66 ja 80 artiklan, ottaa huomioon perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen 6 päivänä toukokuuta 1954 annetun päätöksen N:o 25 — 54 (Euroopan hiili- ja teräsyhteisön virallinen lehti, 11 päivältä toukokuuta 1954, alkaen s. 346), sellaisena kuin se täydennettynä 26 päivänä toukokuuta 1954 annetulla päätöksellä N:o 28 — 54 (Euroopan hiili- ja teräsyhteisön virallinen lehti, 31 päivältä toukokuuta 1954, s. 381), sekä katsoo, että sekä katsoo, että perustamissopimuksen 66 artiklan 1 kohdan mukaan, jollei sen 3 kohdan määräyksistä muuta johdu, vaaditaan korkean viranomaisen ennakkolupa kaikille toimille, jotka johtuvat suoraan tai välillisesti sellaisten yritysten väliseen keskittymään, joista ainakin yksi kuuluu 80 artiklan soveltamisalaan; korkea viranomainen antaa 1 kohdassa tarkoitetun luvan, jos se katsoo, että henkilöt tai yritykset, joita asia koskee, eivät saa toimen perusteella valta-asemaa, jolla ne vaikuttavat kilpailuun yhteismarkkinoilla 66 artiklan 2 kohdassa tarkoitetulla tavalla, korkea viranomainen on päätöksellään N:o 25 — 54, joka on tehty neuvoston lausunnon mukaisesti ja sopimuksen 66 artiklan 3 kohdan nojalla, vapauttanut ennakkolupamenettelystä tietyt yritysten keskittymään johtavat toimet, joiden on, ottaen huomioon kaikki saman määräysvallan alaiset yritykset, katsottava täyttävän 66 artiklan 2 kohdassa määrätyt edellytykset niiden kohteena olevien varojen tai yritysten merkityksen ja näiden muodostaman keskittymän luonteen vuoksi, kokemus on osoittanut, että päätöstä N:o 25 — 54 olisi muutettava vastaamaan tuotannon määrässä, taloudellisessa rakenteessa sekä markkina- ja kilpailuolosuhteissa päätöksen tekemisen jälkeen tapahtuneita muutoksia; tämä koskee erityisesti määrällisiä rajoituksia sekä yhteisön yritysten suhteita muiden toimialojen yrityksiin ja välittäjäyrityksiin, hiiltä ja terästä tuottavien yritysten keskittymissä muodostuvan teollisuuskokonaisuuden merkitys riippuu eri tuoteryhmien tuotannon määrästä; tätä määrää on rajoitettava sekä absoluuttisesti että suhteessa yhteisön virallisten tilastojen mukaiseen tuotantoon, tuotantoyritysten ja perustamissopimuksen soveltamisalaan kuulumattomien yritysten välisten keskittymien osalta on otettava huomioon se etuoikeutettu asema, jonka yhteisön yritykset voivat saada niiden perusteella sen vuoksi, että ne varmistavat näiden yritysten tuotannon menekin; tässä suhteessa ratkaisevana hiilen tai teräksen kulutuksena pidetään joko niiden yritysten kokonaiskulutusta, joita asia koskee, taikka niiden perustamissopimuksen soveltamisalaan kuulumattomien eri yritysten kokonaiskulutusta, joiden kanssa yrityskeskittymä toimii, perustamissopimuksen 66 artiklan soveltamisalaan kuuluvien tukkukauppayritysten keskittymiä on 80 artiklan mukaan arvioitava niiden hiilien myynnin määrän ja terästä koskevan liikevaihdon perusteella, ja tällöin tukkukauppayrityksen ja tuotantoyrityksen väliset suhteet eivät estä poikkeuksen tekemistä sen ja muun tukkukauppiaan välisen yrityskeskittymän osalta; teräksen osalta on rajoitettava toistuvia sekä samanaikaisesti useita jakeluyrityksiä käsittäviä yrityskeskittymiä, romuraudalle on tarpeen vahvistaa erityiset myyntiä koskevat rajoitukset, tuotantoyritysten ja vähittäiskauppiaiden väliset keskittymät sekä jakeluyritysten ja sopimuksen soveltamisalaan kuulumattomien yritysten väliset keskittymät voidaan yleisesti vapauttaa ennakkolupamenettelystä, yritysryhmän avulla toteutettavaan määräysvaltaan perustuvien yrityskeskittymien osalta ei voida määritellä yleisiä poikkeuksen edellytyksiä; nämä yrityskeskittymät on siksi jätettävä tämän päätöksen soveltamisalan ulkopuolelle siitä riippumatta, onko kyseessä uusien yritysten perustaminen yhteisesti vai määräysvalta olemassaolevia yrityksiä käsittävässä ryhmässä, ja korkean viranomaisen tietoon on saatettava sellaisetkin yrityskeskittymät hiilen ja teräksen yhteismarkkinoilla, jotka vapautetaan ennakkoluvasta tämän päätöksen nojalla; yhteistä määräysvaltaa harjoittavat yritykset tai henkilöt on siksi velvoitettava ilmoittamaan tällaiset keskittymät, jollei niiden merkitys ole huomattavasti poikkeusmenettelyn edellytyksenä olevia tasoja vähäisempi, ja joka toimii ministerineuvoston puoltavan lausunnon mukaisesti, ON PÄÄTTÄNYT SEURAAVAA:

Tuottajien väliset keskittymät

1 artikla

Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat hiilen tai teräksen tuotantoa harjoittavien yritysten väliseen keskittymään, ei koske tapauksia, joissa

1. keskittymän osapuolina olevien yritysten yhteenlaskettu vuosituotanto ei minkään jäljempänä mainitun tuoteryhmän osalta ole seuraavia määriä suurempi:



a) hiili (nettotuotanto seulottuna ja pestynä) 10 000 000 t b) hiilestä valmistetut polttoaineet 1 000 000 t c) koksi 3 000 000 t d) rautamalmi (bruttotuotanto) ei rajoituksia e) agglomeraatit 4 000 000 t f) esipelkistetty malmi 400 000 tonnia g) raakarauta teräksen valmistusta varten 4 000 000 tonnia h) muu raakarauta, ferroseokset 250 000 tonnia i) raakateräs (kauppateräkset tai seostamaton teräs: valanteet, puolivalmisteet ja sulateräs) 6 000 000 tonnia j) seostettu ja seostamaton erikoisteräs (valenteet, puolivalmisteet ja sulateräs) 1 000 000 tonnia k) viimeistellyt valssaustuotteet mukaan lukien lopputuotteet 6 000 000 tonnia.

2. keskittymään osallistuvien yritysten vuosituotanto on kaikissa tämän päätöksen liitteessä luetelluissa terästuotteiden ryhmissä enintään 30 prosenttia kyseisen tuoteryhmän kokonaistuotannosta yhteisössä. Kokonaistuotannon määrä yhteisössä määritetään Euroopan yhteisöjen tilastotoimiston julkaisemien tuotantotilastojen perusteella.

Hiilen tuottajien ja perustamissopimuksen soveltamisalaan kuulumattomien yritysten väliset keskittymät

2 artikla

Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat

a) hiilen tuotantoa harjoittavien yritysten ja

b) 80 artiklan soveltamisalaan kuulumattomien yritysten väliseen keskittymään, ei koske tapauksia, joissa: — keskittymään osallistuvien yritysten yhteenlaskettu hiilen vuosikulutus on enintään 5 000 000 tonnia, taikka — kunkin b alakohdassa tarkoitetun yrityksen hiilen vuosikulutus on pienempi kuin 500 000 tonnia.

Teräksen tuottajien ja perustamissopimuksen soveltamisalaan kuulumattomien yritysten väliset keskittymät

▼M1

3 artikla

▼M2

1. Perustamissopimuksen 66 artiklan 1 kohdassa tarkoitetut toimet vapautetaan ennakkolu-pamenettelystä, jos ne suoraan tai välillisesti johtavat keskittymään

a) teräksen tuotantoa harjoittavien yritysten ja

b) 80 artiklan soveltamisalaan kuulumattomien yritysten välillä, jos: — a alakohdassa tarkoitettujen yritysten vuosituotanto on enintään 20 prosenttia 1 artiklan 1 kohdan g—k alakohdassa tarkoitetuista tuoteryhmittäisistä tonnimääristä; tai — koko uuden ryhmän vuotuinen kyseisten tuotteiden kulutus on enintään 50 prosenttia näiden tuotteiden tuotannosta; tai — b alakohdassa tarkoitetut yritykset käyttävät enintään 50 000 tonnia kauppa- tai seostamatonta terästä tai 5 000 tonnia erikoisterästä, ja a alakohdassa tarkoitettujen yritysten menekki kasvaa enintään 100 000 tonnia kauppa- tai seostamattoman teräksen tai 10 000 tonnia erikoisteräksen osalta kunakin kolmivuotisjaksona.

▼M1

2. Teräksen kulutukseen ei lueta teräksen tuotantoon ja kyseisten yritysten tuotantolaitosten ylläpitoon ja uusimiseen käytettyjä teräsmääriä.

▼B

Jakeluyritysten väliset keskittymät

HIILI

▼M1

4 artikla

1. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään muuta hiilen jakelua kuin myyntiä kotitalouskuluttajille tai pienteollisuudelle harjoittavien yritysten välillä, jäljempänä ”jakeluyritykset”, ei koske tapauksia, joissa

▼M2

a) yrityskeskittymään osallistuvien jakeluyritysten vuotuisen liiketoiminnan kokonaismäärä on enintään 5 000 000 tonnia hiiltä; taikka

b) yrityskeskittymästä aiheutuva liiketoiminnan määrän kasvu vuodessa on enintään 200 000 tonnia hiiltä. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu on enintään 600 000 tonnia.

▼M1

2. ”Liiketoiminnan määrällä” tarkoitetaan jakeluyritysten omaan lukuunsa tai kolmansien osapuolien lukuun myymiä määriä. Tällöin ei oteta huomioon myyntiä kotitalouskuluttajille ja pienteollisuudelle.

▼B

TERÄS

▼M1

5 artikla

▼M2

1. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään muuta teräksen jakelua kuin myyntiä kotitalouskuluttajille tai pienteollisuudelle harjoittavien yritysten välillä, jäljempänä jakeluyritykset, ei koske tapauksia, joissa:

a) yrityskeskittymään osallistuvien jakeluyritysten vuotuinen liikevaihto teräksen osalta, lukuun ottamatta romurautaa, on enintään 500 miljoonaa ecua; taikka

b) ainoastaan kaksi osapuolta käsittävän yrityskeskittymän toista osapuolta edustavan jakeluyrityksen vuotuinen liikevaihto teräksen osalta, lukuun ottamatta romurautaa, on enintään 100 miljoonaa ecua. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liikevaihdon kokonaiskasvu on kunakin kolmivuotisjaksona enintään 200 miljoonaa ecua.

2. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään romuraudan jakelua harjoittavien yritysten välillä, ei koske tapauksia, joissa

a) yrityskeskittymään osallistuvien jakeluyritysten vuotuinen liiketoiminnan määrä romuraudan osalta on enintään 1 500 000 tonnia; taikka

b) ainoastaan kaksi osapuolta käsittävän yrityskeskittymän toista osapuolta edustavan jakeluyrityksen vuotuinen liiketoiminnan määrä romuraudan osalta on enintään 500 000 tonnia. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu kunakin kolmivuotisjaksona on romuraudan osalta enintään 1 000 000 tonnia.

▼M1

3. Liikevaihto määrätään omaan lukuun ja kolmansien osapuolien lukuun myytyjen ja laskutettujen tuotteiden määrän perusteella. ”Liiketoiminnan määrällä” tarkoitetaan jakeluyritysten omaan lukuunsa tai kolmansien osapuolien lukuun myymiä määriä.

▼B

Muut yrityskeskittymät, joille ei tarvitse hakea lupaa

6 artikla

Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, ei koske tapauksia, joissa ne johtavat keskittymään

— perustamissopimuksen 80 artiklassa tarkoitettujen tuotantoyritysten sekä hiiltä tai terästä yksinomaan kotitalouskuluttajille tai pienteollisuudelle myyvien yritysten välillä;

— jakeluyritysten ja 80 artiklan soveltamisalaan kuulumattomien yritysten välillä.

Yrityskeskittymät, jotka perustuvat määräysvallan käyttämiseen yritysryhmässä

▼M2

7 artikla

1. Mitä 6 artiklassa määrätään, ei sovelleta 66 artiklan 1 kohdassa tarkoitettuihin toimiin, jos yrityskeskittymä on seuraus olemassa olevan yrityksen yhteisestä perustamisesta ja jos toimi johtaa keskittymään:

a) yhtäältä useiden sellaisten yritysten, joista ainakin yksi kuuluu 80 artiklan soveltamisalaan ja jotka eivät muodosta keskenään yrityskeskittymää, mutta jotka tosiasiallisesti tai oikeudellisesti harjoittavat yhteistä määräysvaltaa yhdessä tai useammassa b kohdassa tarkoitetussa yrityksessä (määräysvalta yritysryhmässä), ja

b) toisaalta yhden tai useamman sellaisen yrityksen välillä, joka tuottaa, jakelee tai jalostaa hiiltä tai terästä raaka-aineena.

2. Mitä 1—5 artiklassa määrätään, ei koske 1 kohdassa tarkoitettuja toimia, jos yrityskeskittymään osallistuvien jakeluyritysten tonneina tai ecuina ilmaistu tuotanto, kulutus, liiketoiminnan määrä tai liikevaihto ylittää 50 prosentilla toimea koskevan 1—5 artiklassa vahvistetun tason.

3. Tämä artikla ei rajoita 65 artiklan mahdollista soveltamista luonteeltaan osuustoiminnallisten yhteisyritysten perustamiseen eikä kilpailunrajoituksiin, jotka eivät liity suoraan keskittymän perustamiseen taikka ole sen kannalta välttämättömiä.

▼B

Yleiset säännökset

8 artikla

1. Sovellettaessa 1—5 artiklaa käytetään tunnuslukuina yrityskeskittymän muodostamista edeltävän kolmen viimeisen tilikauden tuotannon, kulutuksen, liikevaihdon tai myynnin määrän vuotuisia keskiarvoja.

2. Jos yritys on perustettu vähemmän kuin kolme vuotta aikaisemmin, käytetään niiden osalta tunnuslukuina niiden perustamisen jälkeisen tuotannon, kulutuksen, liikevaihdon tai myynnin määrän perusteella laskettuja vuotuisia keskiarvoja.

9 artikla

1. Sovellettaessa 1—7 artiklaa otetaan huomioon kaikki yritykset ja toiminta-alat, jotka jo ovat yhteisessä määräysvallassa taikka joiden osalta yrityskeskittymän muodostaminen johtaisi yhteiseen määräysvaltaan joutumiseen.

2. Poikkeusta velvollisuudesta hakea ennakkolupaa sovelletaan sellaisiin perustamissopimuksen 66 artiklan 1 kohdassa tarkoitettuihin toimiin, joita koskee useampi 1—6 artiklasta, ainoastaan, jos jokaisen niitä koskevan artiklan soveltamisen edellytykset täyttyvät.

10 artikla

1. Perustamissopimuksen 66 artiklan 1 kohdassa tarkoitetut toimet, joiden osalta on 1—5 artiklassa tehty poikkeus velvollisuudesta hakea ennakkolupaa, on ilmoitettava ►M1 komissiolle ◄ keskittymän muodostamista seuraavien kahden kuukauden kuluessa.

Ilmoitusvelvollisuus koskee yrityksiä tai henkilöitä, jotka ovat hankkineet määräysvallan.

Ilmoituksessa on oltava seuraavat tiedot:

— selostus yrityskeskittymään johtavista toimista;

— niiden yritysten nimet, jotka osallistuvat suoraan tai välillisesti keskittymään;

— laskelma keskittymään osallistuvien yritysten hiilen tai teräksen tuotannon, menekin tai kulutuksen määrästä.

2. Mitä 1 kohdassa säädetään, ei sovelleta keskittymiin, joiden osalta kyseiset tunnusluvut ovat vähemmän kuin 50 prosenttia ennakkoluvasta tehtävän poikkeuksen edellytyksenä tämän päätöksen 1—5 artiklan mukaan olevista arvoista.

11 artikla

Tämä päätös julkaistaan Euroopan yhteisöjen virallisessa lehdessä. Päätös tulee voimaan 15 päivänä heinäkuuta 1967.

Päätökset N:ot 25—54 ja 28—54 lakkaavat olemasta voimassa samana päivänä.

LIITE

päätökseen N:o 25—67

(1 artiklan 2 kohta ja 3 artiklan 1 kohta)

Rautatiemateriaalit

Ponttiteräs

Leveälaippaiset profiilit

Muut profiilit 80 mm, sekä Omega-profiilit

Pyöreät ja neliskulmaiset putkiaihiot

Valssilanka kiepillä

Kauppateräkset

Leveät laatat

Kuumavalssatut kelat ja nauhat putkia varten

Kuumavalssatut levyt vähintään 4,76 mm

Kuumavalssatut levyt 3—4,75 mm

Kuumavalssatut levyt alle 3 mm

Viimeistellyt kelat

Kylmävalssatut levyt alle 3 mm

Kylmävalssatut nauhat tinatun pellin valmistusta varten

Tinattu pelti

Musta levy, käytettäväksi sellaisenaan

Sinkityt, lyijytetyt ja muilla aineilla pinnoitetut levyt

Muuntajalevyt

( 1 ) Päätös N:o 25-67, sellaisena kuin se on muutettuna tälla päätöksellä, julkaistiin virallisen lehden N:o C 255, 27 päivältä lokakuuta 1978, s. 2.